
AMENDAMENTE
[bookmark: IntroA]Comisia pentru cultură și educație prezintă Comisiei pentru piața internă și protecția consumatorilor și Comisiei pentru libertăți civile, justiție și afaceri interne, care sunt comisii competente, următoarele:
<RepeatBlock-Amend>
<Amend>Amendamentul		<NumAm>1</NumAm>
<DocAmend>Propunere de regulament</DocAmend>
<Article>Considerentul 2 a (nou)</Article>
	

	Textul propus de Comisie
	Amendamentul

	
	(2a)	Punerea în aplicare efectivă a Regulamentului (UE) 2024/1689 impune ca ajustările introduse pentru a facilita aplicarea sa în practică să nu reducă claritatea și accesibilitatea cadrului de reglementare pentru cei care trebuie să îl aplice. În special, în cazul în care regulamentul se aplică în domeniile educației, culturii și mass-mediei, o înțelegere clară a obligațiilor și a garanțiilor legate de utilizarea sistemelor de IA rămâne esențială pentru a asigura aplicarea eficace și consecventă a acestuia, acordând o atenție deosebită titularilor de drepturi din sectoarele culturale și creative. Prin urmare, măsurile introduse pentru a sprijini respectarea în timp util și proporțională a prezentului regulament ar trebui să sprijine în continuare claritatea și accesibilitatea cerințelor sale, contribuind astfel la utilizarea în cunoștință de cauză a sistemelor de IA și la încrederea în implementarea acestora.


</Amend>
<Amend>Amendamentul		<NumAm>2</NumAm>
<DocAmend>Propunere de regulament</DocAmend>
<Article>Considerentul 3</Article>
	

	Textul propus de Comisie
	Amendamentul

	(3)	În consecință, sunt necesare modificări punctuale ale Regulamentului (UE) 2024/1689 pentru a aborda anumite provocări legate de punerea în aplicare, în vederea aplicării eficace a normelor relevante.
	(3)	În consecință, sunt necesare modificări punctuale ale Regulamentului (UE) 2024/1689 pentru a aborda anumite provocări legate de punerea în aplicare, în vederea aplicării eficace a normelor relevante. Întrucât sistemele de IA sunt utilizate din ce în ce mai mult în educație și în sectoarele culturale și creative, implementarea lor ar putea genera considerații specifice legate de procesele de învățare, de exprimarea culturală și de pluralismul mass-mediei. Prin urmare, atunci când se aplică prezentul regulament, ar trebui să se acorde o atenție deosebită acestor sectoare pentru a sprijini utilizarea în cunoștință de cauză a IA și a menține încrederea în implementarea acesteia. În domeniul educației, acest lucru necesită în mod specific garanții pentru a se asigura că implementarea sistemelor de IA menține autonomia pedagogică, garantează standarde ridicate în ceea ce privește protecția datelor cu caracter personal ale cursanților și împiedică dependența de ecosisteme brevetate (dependența de un singur furnizor).


</Amend>
<Amend>Amendamentul		<NumAm>3</NumAm>
<DocAmend>Propunere de regulament</DocAmend>
<Article>Considerentul 5</Article>
	

	Textul propus de Comisie
	Amendamentul

	(5)	Articolul 4 din Regulamentul (UE) 2024/1689 prevede în prezent obligația tuturor furnizorilor și implementatorilor de sisteme de IA de a asigura alfabetizarea în domeniul IA a personalului lor. Dezvoltarea alfabetizării în domeniul IA începând cu educația și formarea și continuând cu învățarea pe tot parcursul vieții este esențială pentru a oferi furnizorilor, implementatorilor și altor persoane afectate noțiunile necesare pentru a lua decizii în cunoștință de cauză cu privire la implementarea sistemelor de IA. Cu toate acestea, experiența împărtășită de părțile interesate arată că o soluție universală nu este adecvată pentru toate tipurile de furnizori și implementatori în ceea ce privește promovarea alfabetizării în domeniul IA, ceea ce face ca o astfel de obligație orizontală să fie ineficace în atingerea obiectivului urmărit de această dispoziție. În plus, datele indică faptul că impunerea unei astfel de obligații creează o sarcină de asigurare a conformității suplimentară, în special pentru întreprinderile mai mici, în timp ce alfabetizarea în domeniul IA ar trebui să fie o prioritate strategică, indiferent de obligațiile de reglementare și de sancțiunile potențiale. În acest context, articolul 4 din Regulamentul (UE) 2024/1689 ar trebui modificat pentru a impune statelor membre și Comisiei, fără a aduce atingere competențelor lor respective, să îi încurajeze în mod individual, colectiv și în cooperare cu părțile interesate relevante pe furnizorii și implementatori să asigure un nivel suficient de alfabetizare în domeniul IA a personalului lor și a altor persoane care se ocupă de operarea și utilizarea sistemelor de IA în numele lor, inclusiv prin oferirea de oportunități de formare, prin furnizarea de resurse informaționale și prin permiterea schimbului de bune practici și alte inițiative fără caracter juridic obligatoriu. Consiliul european pentru inteligența artificială (denumit în continuare „Consiliul IA”) va asigura schimburi recurente între Comisie și statele membre pe această temă, în timp ce Alianța pentru aplicarea IA va permite discuții cu comunitatea mai largă. Această modificare nu aduce atingere măsurilor mai ample luate de Comisie și de statele membre pentru a promova alfabetizarea și competențele în domeniul IA pentru întreaga populație, inclusiv pentru cursanți, studenți și cetățenii de diferite vârste și, în special, prin intermediul sistemelor de educație și formare.
	eliminat


</Amend>
<Amend>Amendamentul		<NumAm>4</NumAm>
<DocAmend>Propunere de regulament</DocAmend>
<Article>Considerentul 5 a (nou)</Article>
	

	Textul propus de Comisie
	Amendamentul

	
	(5a)	Promovarea alfabetizării în domeniul IA joacă un rol important în sprijinirea înțelegerii de către cetățeni a IA și a impactului acesteia asupra societății, inclusiv a sensibilizării cu privire la oportunitățile și riscurile asociate IA, contribuind în special la dezvoltarea capacității de a identifica și a contracara prejudecățile algoritmice, discriminarea și amplificarea dezinformării, sprijinind astfel guvernarea democratică și supravegherea publică a IA. În practică, o astfel de înțelegere este încurajată prin programe de educație, formare, calificare și recalificare, precum și prin cultură, alfabetizare mediatică și inițiative de sensibilizare a publicului. Aceste inițiative mai ample completează măsurile organizaționale de alfabetizare în domeniul IA luate de furnizorii și implementatorii de sisteme de IA pentru personalul lor și pentru alte persoane care acționează în numele acestora. Prin urmare, statele membre ar trebui încurajate, în contextul promovării alfabetizării în domeniul IA, să implice furnizorii de educație, instituțiile culturale, organizațiile mass-media și actorii societății civile, pentru a se asigura că inițiativele de alfabetizare în domeniul IA sunt accesibile, favorabile includerii și adaptate diferitelor categorii de public și grupe de vârstă.


</Amend>
<Amend>Amendamentul		<NumAm>5</NumAm>
<DocAmend>Propunere de regulament</DocAmend>
<Article>Considerentul 5 b (nou)</Article>
	

	Textul propus de Comisie
	Amendamentul

	
	(5b)	Alfabetizarea în domeniul IA, împreună cu alfabetizarea mediatică și digitală, este deosebit de importantă pentru copii și tineri, care sunt adesea expuși la sistemele de IA de la o vârstă fragedă, însă nu conștientizează suficient prejudecățile, inexactitățile sau rezultatele înșelătoare și nici efectele pe care astfel de sisteme le pot avea asupra încrederii în informații, a vieții private și a modelării opiniilor și a comportamentului. Măsurile de promovare a acestor alfabetizări ar trebui să sprijine gândirea critică, autonomia digitală și procesul decizional în cunoștință de cauză și ar trebui să fie adaptate la diferite vârste și contexte de învățare.


</Amend>
<Amend>Amendamentul		<NumAm>6</NumAm>
<DocAmend>Propunere de regulament</DocAmend>
<Article>Considerentul 5 c (nou)</Article>
	

	Textul propus de Comisie
	Amendamentul

	
	(5c)	Inteligența artificială este din ce în ce mai prezentă în mediile digitale utilizate de copii și tineri, inclusiv în educație, pe rețelele de socializare, în jocurile online și pe platformele culturale și creative. Prin urmare, Regulamentul (UE) 2024/1689 ar trebui aplicat într-un mod care să reflecte modul în care copiii și tinerii interacționează cu sistemele de IA și nevoia lor specifică de a beneficia de protecție și de a primi informații adecvate vârstei.


</Amend>

<Amend>Amendamentul		<NumAm>7</NumAm>
<DocAmend>Propunere de regulament</DocAmend>
<Article> Considerentul 6 a (nou)</Article>

	

	Textul propus de Comisie
	Amendamentul

	
	(6a)	Sistemele de IA care modifică, manipulează sau produc în mod artificial imagini sau materiale video ce înfățișează persoane fizice implicate în activități sexuale explicite, care își afișează părțile intime ale corpului sau sistemele de IA care înlătură hainele unei persoane fără consimțământ cauzează prejudicii victimelor și încalcă drepturile fundamentale la demnitate și la viață privată. Evoluțiile recente au demonstrat incompatibilitatea anumitor practici legate de IA cu cadrul Uniunii privind drepturile fundamentale. „Nudificarea” femeilor, manipularea de imagini intime și generarea de materiale care conțin abuzuri sexuale asupra copiilor constituie încălcări clare ale drepturilor fundamentale și ale dreptului Uniunii. Cu toate acestea, persistă o insecuritate juridică semnificativă cu privire la măsura în care aplicațiile de generare de nuditate bazate pe IA intră în domeniul de aplicare al practicilor în materie de IA interzise de articolul 5 din Regulamentul (UE) 2024/1689. Articolul 112 din regulamentul respectiv obligă Comisia să evalueze anual necesitatea modificării listei de practici interzise menționate la articolul 5 și a listei din anexa III și să prezinte constatările evaluării respective Parlamentului European și Consiliului. Comisia nu a respectat termenul stabilit pentru perioada de evaluare anterioară. Din acest motiv, pare adecvat să se precizeze că practicile interzise în temeiul articolului 5 includ introducerea pe piață, punerea în funcțiune sau utilizarea unui sistem de IA care poate genera sau manipula materiale audio, imagini și materiale video sexualizate ale persoanelor, facilitând astfel distribuirea neconsensuală de materiale cu caracter intim sau manipulate astfel cum sunt definite în Directiva (UE) 2024/1385.


</Amend>

<Amend>Amendamentul		<NumAm>8</NumAm>
<DocAmend>Propunere de regulament</DocAmend>
<Article>Considerentul 9</Article>
	

	Textul propus de Comisie
	Amendamentul

	(9)	Pentru a raționaliza asigurarea conformității și a reduce costurile asociate, furnizorii de sisteme de IA nu ar trebui să aibă obligația de a înregistra sistemele de IA menționate la articolul 6 alineatul (3) din Regulamentul (UE) 2024/1689 în baza de date a UE în temeiul articolului 49 alineatul (2) din regulamentul respectiv. Având în vedere că astfel de sisteme nu sunt considerate ca prezentând un grad ridicat de risc în anumite condiții în care nu prezintă un risc semnificativ de a aduce prejudicii sănătății, siguranței sau drepturilor fundamentale ale persoanelor, impunerea unor cerințe de înregistrare ar constitui o sarcină disproporționată de asigurare a conformității. Cu toate acestea, unui furnizor care consideră că un sistem de IA intră sub incidența articolului 6 alineatul (3) îi revine în continuare obligația de a documenta evaluarea sa înainte ca sistemul respectiv să fie introdus pe piață sau pus în funcțiune. Această evaluare poate fi solicitată de autoritățile naționale competente.
	eliminat


</Amend>
<Amend>Amendamentul		<NumAm>9</NumAm>
<DocAmend>Propunere de regulament</DocAmend>
<Article>Considerentul 11 a (nou)</Article>
	

	Textul propus de Comisie
	Amendamentul

	
	(11a)	Extinderea oportunităților de testare în condiții reale poate sprijini inovarea, dar nu ar trebui să conducă la transformarea grupurilor vulnerabile în populații de testare implicite. În cazul în care testarea în condiții reale implică sisteme de IA destinate utilizării în educație și formare profesională sau se efectuează în medii în care este probabil ca minorii să fie afectați, planul privind testarea în condiții reale ar trebui să stabilească garanții specifice cadrului respectiv, incluzând informații clare pentru persoanele afectate și asigurând implicarea semnificativă a implementatorilor, cum ar fi școlile și alte organizații de interes public responsabile pentru mediile respective.


</Amend>
<Amend>Amendamentul		<NumAm>10</NumAm>
<DocAmend>Propunere de regulament</DocAmend>
<Article>Considerentul 20</Article>
	

	Textul propus de Comisie
	Amendamentul

	(20)	Pentru a acorda suficient timp furnizorilor de sisteme de IA generativă care fac obiectul obligațiilor de marcare prevăzute la articolul 50 alineatul (2) din Regulamentul (UE) 2024/1689 să își adapteze practicile într-un termen rezonabil fără a perturba piața, este oportun să se introducă o perioadă de tranziție de 6 luni pentru furnizorii care și-au introdus deja sistemele pe piață înainte de 2 august 2026.
	eliminat


</Amend>


<Amend>Amendamentul		<NumAm>11</NumAm>
<DocAmend>Propunere de regulament</DocAmend>
<Article>Considerentul 21</Article>

	

	Textul propus de Comisie
	Amendamentul

	(21)	Pentru a acorda suficient timp furnizorilor de sisteme de IA cu grad ridicat de risc și pentru a clarifica normele aplicabile sistemelor de IA deja introduse pe piață sau puse în funcțiune înainte de data de la care se aplică dispozițiile relevante ale Regulamentului (UE) 2024/1689, este oportun să se clarifice aplicarea unei perioade de grație prevăzute la articolul 111 alineatul (2) din regulamentul respectiv. În sensul articolului 111 alineatul (2), perioada de grație ar trebui să se aplice unui tip și unui model de sisteme de IA deja introduse pe piață. Aceasta înseamnă că, în cazul în care cel puțin o unitate individuală a sistemului de IA cu grad ridicat de risc a fost introdusă pe piață sau pusă în funcțiune în mod legal înainte de data specificată la articolul 111 alineatul (2), alte unități individuale de același tip și model de sistem de IA cu grad ridicat de risc fac obiectul perioadei de grație prevăzute la articolul 111 alineatul (2) și, prin urmare, pot continua să fie introduse pe piață, puse la dispoziție sau puse în funcțiune pe piața Uniunii fără nicio altă obligație, cerință sau nevoie de certificare suplimentară, atât timp cât proiectarea sistemului de IA cu grad ridicat de risc respectiv rămâne neschimbată. În scopul aplicării perioadei de grație prevăzute la articolul 111 alineatul (2), factorul decisiv este data la care prima unitate a tipului și modelului respectiv de sistem de IA cu grad ridicat de risc a fost introdusă pe piață sau pusă în funcțiune pe piața Uniunii pentru prima dată. Orice modificare semnificativă a proiectării sistemului de IA respectiv după data specificată la articolul 111 alineatul (2) ar trebui să declanșeze obligația furnizorului de a respecta pe deplin toate dispozițiile relevante ale prezentului regulament aplicabile sistemelor de IA cu grad ridicat de risc, inclusiv cerințele de evaluare a conformității.
	eliminat


</Amend>



<Amend>Amendamentul		<NumAm>12</NumAm>
<DocAmend>Propunere de regulament</DocAmend>
<Article>Considerentul 22</Article>

	

	Textul propus de Comisie
	Amendamentul

	(22)	Articolul 113 din Regulamentul (UE) 2024/1689 stabilește datele de intrare în vigoare și de aplicare a regulamentului respectiv, în special data generală de aplicare, și anume 2 august 2026. În ceea ce privește obligațiile legate de sistemele de IA cu grad ridicat de risc prevăzute în capitolul III secțiunile 1, 2 și 3 din Regulamentul (UE) 2024/1689, disponibilitatea întârziată a standardelor, a specificațiilor comune și a orientărilor alternative și instituirea întârziată a autorităților naționale competente conduc la provocări care pun în pericol aplicarea efectivă a obligației respective și care riscă să crească în mod semnificativ costurile de punere în aplicare într-un mod care nu justifică menținerea datei lor inițiale de aplicare, și anume 2 august 2026. Pe baza experienței acumulate, este oportun să se instituie un mecanism care să coreleze data aplicării cu disponibilitatea măsurilor care sprijină respectarea capitolului III, măsuri care pot include standarde armonizate, specificații comune și orientări ale Comisiei. Acest fapt ar trebui confirmat de Comisie printr-o decizie, în urma căreia normele pentru sistemele de IA cu grad ridicat de risc ar trebui să se aplice după 6 luni în ceea ce privește sistemele de IA clasificate ca prezentând un grad ridicat de risc în temeiul articolului 6 alineatul (2) și al anexei III și după 12 luni în ceea ce privește sistemele de IA clasificate ca prezentând un grad ridicat de risc în temeiul articolului 6 alineatul (1) și al anexei I la Regulamentul (UE) 2024/1689. Totuși, această flexibilitate ar trebui prelungită numai până la 2 decembrie 2027 în ceea ce privește sistemele de IA clasificate ca prezentând un grad ridicat de risc în temeiul articolului 6 alineatul (2) și al anexei III și până la 2 august 2028 în ceea ce privește sistemele de IA clasificate ca prezentând un grad ridicat de risc în temeiul articolului 6 alineatul (1) și al anexei I la regulamentul respectiv, date până la care normele respective ar trebui să înceapă în orice caz să se aplice. Distincția dintre data de la care se aplică normele în ceea ce privește sistemele de IA clasificate ca prezentând un grad ridicat de risc în temeiul articolului 6 alineatul (2) și al anexei III, precum și al articolului 6 alineatul (1) și al anexei I la regulamentul respectiv este în concordanță cu diferența dintre datele inițiale de aplicare prevăzute în Regulamentul (UE) 2024/1689 și urmărește să ofere timpul necesar pentru adaptarea și punerea în aplicare a obligațiilor corespunzătoare.
	eliminat


</Amend>

<Amend>Amendamentul		<NumAm>13</NumAm>
<DocAmend>Propunere de regulament</DocAmend>
<Article>Considerentul 23</Article>
	

	Textul propus de Comisie
	Amendamentul

	(23)	Având în vedere obiectivul de a reduce provocările legate de punerea în aplicare pentru cetățeni, întreprinderi și administrațiile publice, este esențial să se adopte condiții armonizate pentru punerea în aplicare a anumitor norme numai atunci când este strict necesar. În acest scop, este oportun să se elimine anumite împuterniciri conferite Comisiei de a adopta astfel de condiții armonizate prin intermediul unor acte de punere în aplicare în cazurile în care condițiile respective nu sunt îndeplinite. Prin urmare, Regulamentul (UE) 2024/1689 ar trebui modificat pentru a se elimina împuternicirile conferite Comisiei la articolul 50 alineatul (7), la articolul 56 alineatul (6) și la articolul 72 alineatul (3) de a adopta acte de punere în aplicare. Eliminarea împuternicirii de a adopta un model armonizat pentru un plan de monitorizare ulterioară introducerii pe piață de la articolul 72 alineatul (3) din Regulamentul (UE) 2024/1689 are ca beneficiu suplimentar faptul că va oferi mai multă flexibilitate furnizorilor de sisteme de IA cu grad ridicat de risc pentru a institui un sistem de monitorizare ulterioară introducerii pe piață care să fie adaptat organizației lor. În același timp, recunoscând necesitatea de a oferi claritate cu privire la modul în care furnizorii de sisteme de IA cu grad ridicat de risc sunt obligați să se conformeze, Comisia ar trebui să aibă obligația de a publica orientări.
	(23)	Având în vedere obiectivul de a reduce provocările legate de punerea în aplicare pentru cetățeni, întreprinderi și administrațiile publice, este esențial să se adopte condiții armonizate pentru punerea în aplicare a anumitor norme numai atunci când este strict necesar. În acest scop, este oportun să se elimine anumite împuterniciri conferite Comisiei de a adopta astfel de condiții armonizate prin intermediul unor acte de punere în aplicare în cazurile în care condițiile respective nu sunt îndeplinite. Prin urmare, Regulamentul (UE) 2024/1689 ar trebui modificat pentru a se elimina împuternicirile conferite Comisiei la articolul 50 alineatul (7), la articolul 56 alineatul (6) și la articolul 72 alineatul (3) de a adopta acte de punere în aplicare. Eliminarea împuternicirii de a adopta un model armonizat pentru un plan de monitorizare ulterioară introducerii pe piață de la articolul 72 alineatul (3) din Regulamentul (UE) 2024/1689 are ca beneficiu suplimentar oferirea în viitor a unei mai mari flexibilități furnizorilor de sisteme de IA cu grad ridicat de risc pentru a institui un sistem de monitorizare ulterioară introducerii pe piață care să fie adaptat organizației lor. În același timp, recunoscând necesitatea de a oferi claritate cu privire la modul în care furnizorii de sisteme de IA cu grad ridicat de risc sunt obligați să se conformeze, Comisia ar trebui să aibă obligația de a publica orientări. În acest context, codurile de bune practici încurajate de Oficiul pentru IA în temeiul articolului 50 alineatul (7) ar trebui, după caz, să ofere orientări cu privire la modul în care informarea și sensibilizarea adecvată a utilizatorilor pot fi asigurate în mod proporțional, inclusiv în situațiile în care sistemele de IA prezintă riscuri mai scăzute, în special în educație și formare, în serviciile mass-media și de informare, în activitățile culturale și creative sau în furnizarea de servicii publice.


</Amend>
<Amend>Amendamentul		<NumAm>14</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 4</Article>
<DocAmend2>Regulamentul (UE) 2024/1689</DocAmend2>
<Article2>Articolul 4</Article2>
	

	Textul propus de Comisie
	Amendamentul

	(4)	Articolul 4 se înlocuiește cu următorul text:
	eliminat

	„Articolul 4
	

	Alfabetizarea în domeniul IA
	

	Comisia și statele membre încurajează furnizorii și implementatorii de sisteme de IA să ia măsuri pentru a asigura un nivel suficient de alfabetizare în domeniul IA a personalului lor și a altor persoane care se ocupă cu operarea și utilizarea sistemelor de IA în numele lor, ținând seama de cunoștințele tehnice, experiența, nivelul lor de educație și de formare și de contextul în care urmează să fie folosite sistemele de IA și luând în considerare persoanele sau grupurile de persoane în legătură cu care urmează să fie folosite sistemele de IA.
	


</Amend>
<Amend>Amendamentul		<NumAm>15</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 5</Article>
<DocAmend2>Regulamentul (UE) 2024/1689</DocAmend2>
<Article2>Articolul 4 a – alineatul 1 – litera fa (nouă)</Article2>
	

	Textul propus de Comisie
	Amendamentul

	
	(fa)	exclusiv în scopul detectării și atenuării prejudecăților algoritmice care pot afecta pluralismul mass-mediei și diversitatea informațiilor, furnizorii de sisteme de IA cu grad ridicat de risc utilizate în ecosistemul mass-media pot prelucra, în circumstanțe excepționale și strict limitate, categorii speciale de date cu caracter personal, cu condiția ca:

	
	(i) o astfel de prelucrare să fie strict necesară și să nu poată fi realizată în mod eficace prin utilizarea datelor anonimizate, agregate sau sintetice;

	
	(ii) prelucrarea să fie limitată în ceea ce privește domeniul de aplicare, durata și accesul și să nu conducă la identificarea, clasificarea utilizatorilor individuali sau la crearea de profiluri ale acestora;

	
	(iii) să nu se formuleze nicio concluzie cu privire la opiniile politice, convingerile religioase sau alte caracteristici protejate ale persoanelor fizice;

	
	(iv) să fie puse în aplicare măsuri tehnice și organizatorice adecvate, în conformitate cu legislația Uniunii privind protecția datelor, pentru a asigura confidențialitatea, securitatea și responsabilitatea;

	
	(v) datele cu caracter personal să fie șterse fără întârzieri nejustificate odată ce prejudecata algoritmică a fost detectată și atenuată;

	
	(vi) utilizatorii să fie informați în mod clar și accesibil că datele lor cu caracter personal pot fi prelucrate, în circumstanțe excepționale, exclusiv în scopul detectării și atenuării prejudecăților algoritmice și să li se furnizeze informații cu privire la domeniul de aplicare, garanțiile și drepturile aplicabile unei astfel de prelucrări.


</Amend>
<Amend>Amendamentul		<NumAm>16</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 5</Article>
<DocAmend2>Regulamentul (UE) 2024/1689</DocAmend2>
<Article2>Articolul 4 a – alineatul 2 a (nou)</Article2>
	

	Textul propus de Comisie
	Amendamentul

	
	2a.	se interzice în mod explicit colectarea, prelucrarea sau utilizarea în orice alt mod a datelor cu caracter personal ale copiilor.


</Amend>
[bookmark: restart]<Amend>Amendamentul		<NumAm>17</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 5 a (nou) </Article>
<DocAmend2>Regulamentul (UE) 2024/1689</DocAmend2>
<Article2>Articolul 5 – alineatul 1 – litera ha (nouă)</Article2>
	

	Textul propus de Comisie
	Amendamentul

	
	(5a)	La articolul 5 alineatul (1), se adaugă următoarea literă:

	
	„(ha)	introducerea pe piață, punerea în funcțiune sau utilizarea unui sistem de IA care poate modifica, manipula sau genera imagini ori videoclipuri astfel încât să prezinte activități sexuale explicite sau părțile intime ale unei persoane fizice, ori să dezbrace acea persoană, și care poate facilita distribuirea fără consimțământ a materialelor intime sau manipulate, astfel cum sunt definite la articolul 5 din Directiva 2024/13851a.

	
	_________________

	
	1a Directiva (UE) 2024/1385 a Parlamentului European și a Consiliului din 14 mai 2024 privind combaterea violenței împotriva femeilor și a violenței domestice (JO L, 2024/1385, 24.5.2024, ELI: http://data.europa.eu/eli/dir/2024/1385/oj).”


</Amend>



<Amend>Amendamentul		<NumAm>18</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 6</Article>
<DocAmend2>Regulamentul (UE) 2024/1689</DocAmend2>
<Article2>Articolul 6 – alineatul 4</Article2>
	

	Textul propus de Comisie
	Amendamentul

	(6)	La articolul 6, alineatul (4) se înlocuiește cu următorul text:
	eliminat

	„(4) Orice furnizor care consideră că un sistem de IA menționat în anexa III nu prezintă un grad ridicat de risc documentează evaluarea sa înainte ca sistemul respectiv să fie introdus pe piață sau pus în funcțiune. La cererea autorităților naționale competente, furnizorul pune la dispoziție dovezile documentare în sprijinul evaluării.”
	


</Amend>
<Amend>Amendamentul		<NumAm>19</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 14</Article>
<DocAmend2>Regulamentul (UE) 2024/1689</DocAmend2>
<Article2>Articolul 49 – alineatul 2</Article2>
	

	Textul propus de Comisie
	Amendamentul

	(14)	La articolul 49, alineatul (2) se elimină.
	eliminat


</Amend>
<Amend>Amendamentul		<NumAm>20</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 15</Article>
<DocAmend2>Regulamentul (UE) 2024/1689</DocAmend2>
<Article2>Articolul 50 – alineatul 7</Article2>
	

	Textul propus de Comisie
	Amendamentul

	7.	Oficiul pentru IA încurajează și facilitează elaborarea de coduri de bune practici la nivelul Uniunii pentru a facilita punerea în aplicare eficace a obligațiilor privind depistarea, marcarea și etichetarea conținutului generat sau manipulat artificial. Comisia poate evalua dacă respectarea codurilor de bune practici în cauză este adecvată pentru a asigura respectarea obligației prevăzute la alineatul (2), în conformitate cu procedura prevăzută la articolul 56 alineatul (6) primul paragraf. În cazul în care consideră că codul nu este adecvat, Comisia poate să adopte un act de punere în aplicare care să precizeze normele comune pentru punerea în aplicare a obligațiilor respective, în conformitate cu procedura de examinare prevăzută la articolul 98 alineatul (2).
	7.	Oficiul pentru IA încurajează și facilitează elaborarea de coduri de bune practici la nivelul Uniunii pentru a facilita punerea în aplicare eficace a obligațiilor privind depistarea, marcarea și etichetarea conținutului generat sau manipulat artificial. Comisia poate să adopte acte de punere în aplicare pentru a aproba codurile de bune practici în cauză în conformitate cu procedura prevăzută la articolul 56 alineatul (6). În cazul în care consideră că codul nu este adecvat, Comisia poate să adopte un act de punere în aplicare care să precizeze normele comune pentru punerea în aplicare a obligațiilor respective, în conformitate cu procedura de examinare prevăzută la articolul 98 alineatul (2). Aceste coduri de bune practici abordează, după caz, modul în care se poate asigura informarea și sensibilizarea adecvată a utilizatorilor în mod proporțional, inclusiv în cazurile în care se consideră că sistemele de IA prezintă riscuri mai scăzute, în special atunci când sunt utilizate în educație și formare, în serviciile mass-media și de informare, în activitățile culturale și creative sau în furnizarea de servicii publice.


</Amend>
<Amend>Amendamentul		<NumAm>21</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 16</Article>
<DocAmend2>Regulamentul (UE) 2024/1689</DocAmend2>
<Article2>Articolul 56 – alineatul 6 – paragraful 1</Article2>
	

	Textul propus de Comisie
	Amendamentul

	6.	Comisia și Consiliul IA monitorizează și evaluează periodic îndeplinirea obiectivelor codurilor de bune practici de către participanți și contribuția acestora la aplicarea corespunzătoare a prezentului regulament. Comisia, ținând seama în cea mai mare măsură de avizul Consiliului IA, evaluează dacă codurile de bune practici vizează obligațiile prevăzute la articolele 53 și 55 și monitorizează și evaluează periodic îndeplinirea obiectivelor lor. Comisia publică evaluarea caracterului adecvat al codurilor de bune practici.
	6.	Oficiul pentru IA și Consiliul IA monitorizează și evaluează periodic îndeplinirea obiectivelor codurilor de bune practici de către participanți și contribuția acestora la aplicarea corespunzătoare a prezentului regulament. Oficiul pentru IA și Consiliul IA, ținând seama în cea mai mare măsură de avizul Consiliului IA, evaluează dacă codurile de bune practici vizează obligațiile prevăzute la articolele 53 și 55 și monitorizează și evaluează periodic îndeplinirea obiectivelor lor. Acestea publică evaluarea lor a caracterului adecvat al codurilor de bune practici.


<TitreJust>Justificare</TitreJust>
Acest amendament urmărește să asigure că monitorizarea, evaluarea și comunicarea publică a caracterului adecvat al codurilor de bune practici sunt pe deplin coerente cu mecanismele de guvernare prevăzute în prezentul regulament. Încredințarea acestor responsabilități Oficiului pentru IA și Consiliului IA plasează supravegherea în mâinile organismelor mandatate în mod specific pentru supravegherea tehnică. În plus, restabilirea acestui rol în sfera de competență a Consiliului IA este necesară pentru a menține un echilibru instituțional adecvat.
</Amend>
<Amend>Amendamentul		<NumAm>22</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 23</Article>
<DocAmend2>Regulamentul (UE) 2024/1689</DocAmend2>
<Article2>Articolul 70 – alineatul 8</Article2>
	

	Textul propus de Comisie
	Amendamentul

	8.	Autoritățile naționale competente pot oferi orientări și consiliere cu privire la punerea în aplicare a prezentului regulament, îndeosebi IMCM-urilor și IMM-urilor, inclusiv întreprinderilor nou-înființate, luând în considerare orientările și consilierea furnizate de Consiliul IA și de Comisie, după caz. Ori de câte ori autoritățile naționale competente intenționează să ofere orientări și consiliere cu privire la un sistem de IA în domenii reglementate de alte acte legislative ale Uniunii, autoritățile naționale competente în temeiul actelor legislative respective ale Uniunii sunt consultate, după caz.
	8.	Autoritățile naționale competente pot oferi orientări și consiliere cu privire la punerea în aplicare a prezentului regulament, îndeosebi IMCM-urilor și IMM-urilor, inclusiv întreprinderilor nou-înființate, și, după caz, implementatorilor din sectorul public, inclusiv autorităților publice locale și instituțiilor din sectorul educației, formării și culturii finanțate din fonduri publice, luând în considerare orientările și consilierea furnizate de Consiliul IA și de Comisie, după caz. Ori de câte ori autoritățile naționale competente intenționează să ofere orientări și consiliere cu privire la un sistem de IA în domenii reglementate de alte acte legislative ale Uniunii, inclusiv în domeniul protecției datelor, al protecției consumatorilor și al serviciilor mass-media audiovizuale, autoritățile naționale competente în temeiul actelor legislative respective ale Uniunii sunt consultate, după caz.


</Amend>
<Amend>Amendamentul		<NumAm>23</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 24</Article>
<DocAmend2>Regulamentul (UE) 2024/1689</DocAmend2>
<Article2>Articolul 72 – alineatul 3</Article2>
	

	Textul propus de Comisie
	Amendamentul

	3.	Sistemul de monitorizare ulterioară introducerii pe piață se bazează pe un plan de monitorizare ulterioară introducerii pe piață. Planul de monitorizare ulterioară introducerii pe piață face parte din documentația tehnică menționată în anexa IV. Comisia adoptă orientări privind planul de monitorizare ulterioară introducerii pe piață.
	3.	Sistemul de monitorizare ulterioară introducerii pe piață se bazează pe un plan de monitorizare ulterioară introducerii pe piață. Planul de monitorizare ulterioară introducerii pe piață face parte din documentația tehnică menționată în anexa IV. Comisia adoptă orientări privind planul de monitorizare ulterioară introducerii pe piață, inclusiv exemple practice pentru sistemele de IA cu grad ridicat de risc implementate în domeniul educației și al formării profesionale și în cadrul altor servicii publice, precum și privind indicatorii de monitorizare care pot semnala efecte negative asupra drepturilor fundamentale, inclusiv rezultate discriminatorii. 


</Amend>
<Amend>Amendamentul		<NumAm>24</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 27</Article>
<DocAmend2>Regulamentul (UE) 2024/1689</DocAmend2>
<Article2>Articolul 95 – alineatul 4</Article2>
	

	Textul propus de Comisie
	Amendamentul

	4.	Oficiul pentru IA și statele membre țin seama de interesele și nevoile specifice ale IMCM-urilor și IMM-urilor, inclusiv ale întreprinderilor nou-înființate, atunci când încurajează și facilitează elaborarea de coduri de conduită.
	4.	Oficiul pentru IA și statele membre țin seama de interesele și nevoile specifice ale IMCM-urilor și IMM-urilor, inclusiv ale întreprinderilor nou-înființate, precum și de nevoile operaționale ale autorităților publice locale și ale organizațiilor de interes public, inclusiv ale instituțiilor din sectorul educației, formării și culturii, dacă se preconizează că acestea vor utiliza astfel de coduri de conduită sau vor avea beneficii ca urmare a utilizării lor, atunci când încurajează și facilitează elaborarea de coduri de conduită.


</Amend>
<Amend>Amendamentul		<NumAm>25</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 28</Article>
<DocAmend2>Regulamentul (UE) 2024/1689</DocAmend2>
<Article2>Articolul 96 – alineatul 1 – paragraful 2</Article2>
	

	Textul propus de Comisie
	Amendamentul

	Atunci când emite astfel de orientări, Comisia acordă o atenție deosebită nevoilor IMCM-urilor și IMM-urilor, inclusiv ale întreprinderilor nou-înființate, ale autorităților publice locale și ale sectoarelor cele mai expuse riscului de a fi afectate de prezentul regulament.
	Atunci când emite astfel de orientări, Comisia acordă o atenție deosebită nevoilor IMCM-urilor și IMM-urilor, inclusiv ale întreprinderilor nou--înființate, ale autorităților publice locale și ale sectoarelor celor mai expuse riscului de a fi afectate de prezentul regulament, inclusiv educația și formarea profesională, activitățile culturale și creative și serviciile mass-media și de informare.


</Amend>

<Amend>Amendamentul		<NumAm>26</NumAm>
<DocAmend>Propunere de regulament</DocAmend>
<Article> Articolul 1 – paragraful 1 – punctul 30 – litera a</Article>
<DocAmend2>Regulamentul (UE) 2024/1689</DocAmend2>
<Article2>Articolul 111 – alineatul 2</Article2>
	

	Textul propus de Comisie
	Amendamentul

	2.	Fără a aduce atingere aplicării articolului 5, astfel cum se menționează la articolul 113 al treilea paragraf litera (a), prezentul regulament se aplică operatorilor de sisteme de IA cu grad ridicat de risc, altele decât sistemele menționate la alineatul (1) de la prezentul articol, care au fost introduse pe piață sau puse în funcțiune înainte de data aplicării capitolului III și a obligațiilor corespunzătoare menționate la articolul 113, numai dacă, de la data respectivă, sistemele respective fac obiectul unor modificări semnificative în ceea ce privește proiectarea lor. În orice caz, furnizorii și implementatorii sistemelor de IA cu grad ridicat de risc destinate a fi utilizate de autoritățile publice iau măsurile necesare pentru a se conforma cerințelor și obligațiilor prevăzute în prezentul regulament până la 2 august 2030.

	2. Fără a aduce atingere aplicării articolului 5, astfel cum se menționează la articolul 113 alineatul (3) al treilea paragraf litera (a), prezentul regulament se aplică furnizorilor și implementatorilor de sisteme de IA cu grad ridicat de risc, altele decât sistemele menționate la alineatul (1) de la prezentul articol, care au fost introduse pe piață sau puse în funcțiune înainte de data aplicării capitolului III și a obligațiilor corespunzătoare menționate la articolul 113, numai dacă, de la data respectivă, sistemele respective fac obiectul unor modificări semnificative în ceea ce privește proiectarea lor. În orice caz, furnizorii și implementatorii sistemelor de IA cu grad ridicat de risc destinate a fi utilizate de autoritățile publice iau măsurile necesare pentru a se conforma cerințelor și obligațiilor prevăzute în prezentul regulament până la 2 august 2030.



</Amend>
<Amend>Amendamentul		<NumAm>27</NumAm>
<DocAmend>Propunere de regulament</DocAmend>
<Article> Articolul 1 – paragraful 1 – punctul 30 – litera b</Article>
<DocAmend2>Regulamentul (UE) 2024/1689</DocAmend2>
<Article2>Articolul 111 – alineatul 4</Article2>
	

	Textul propus de Comisie
	Amendamentul

	(b)	se adaugă următorul alineat (4):
	eliminat

	„(4) Furnizorii de sisteme de IA, inclusiv de sisteme de IA de uz general, care generează conținut sintetic în format audio, imagine, video sau text și care au fost introduse pe piață înainte de 2 august 2026 iau măsurile necesare pentru a se conforma articolului 50 alineatul (2) până la 2 februarie 2027.
	


</Amend>
<Amend>Amendamentul		<NumAm>28</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 31</Article>
<DocAmend2>Regulamentul (UE) 2024/1689</DocAmend2>
<Article2>Articolul 113</Article2>
	

	Textul propus de Comisie
	Amendamentul

	(31)	Articolul 113 se modifică după cum urmează:
	eliminat

	(a) la al treilea paragraf, se adaugă litera (d):
	

	„(d)	capitolul III secțiunile 1, 2 și 3 se aplică după adoptarea unei decizii a Comisiei prin care se confirmă că sunt disponibile măsuri adecvate în sprijinul respectării capitolului III, începând cu următoarele date:
	

	(i) 6 luni de la adoptarea deciziei respective în ceea ce privește sistemele de IA clasificate ca prezentând un grad ridicat de risc în temeiul articolului 6 alineatul (2) și al anexei III și
	

	(ii) 12 luni de la adoptarea deciziei în ceea ce privește sistemele de IA clasificate ca prezentând un grad ridicat de risc în temeiul articolului 6 alineatul (1) și al anexei I.
	

	În absența adoptării deciziei în sensul primului paragraf sau în cazul în care datele de mai jos sunt anterioare celor care urmează adoptării deciziei respective, se aplică capitolul III secțiunile 1, 2 și 3:
	

	(i) la 2 decembrie 2027 în ceea ce privește sistemele de IA clasificate ca prezentând un grad ridicat de risc în temeiul articolului 6 alineatul (2) și al anexei III și
	

	(ii) la 2 august 2028 în ceea ce privește sistemele de IA clasificate ca prezentând un grad ridicat de risc în temeiul articolului 6 alineatul (1) și al anexei I.”
	

	(b)	la al treilea paragraf, se adaugă litera (e):
	

	„(e)	articolele 102-110 se aplică de la [data de la care se aplică prezentul regulament].”
	


</Amend>
<Amend>Amendamentul		<NumAm>29</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 32</Article>
	

	Textul propus de Comisie
	Amendamentul

	(32)	În anexa VIII se elimină secțiunea B;
	eliminat


</Amend>

</RepeatBlock-Amend>

	Carolina Morace

	Verts/ALE
	Diana Riba i Giner, Nela Riehl

	ECR
	Ivaylo Valchev

	ESN
	Irmhild Boßdorf

	PfE
	Catherine Griset



Legenda simbolurilor utilizate: 
+ : pentru
- : împotrivă
0 : abțineri

